
1. Vispārīga informācija par konkursu

1.1. Iepirkuma metode
Iepirkuma metode ir atklāts konkurss (turpmāk arī – Konkurss), kas tiek organizēts saskaņā ar Publisko iepirkumu likumu (turpmāk arī – PIL).
Iepirkuma procedūru organizē VSIA “Strenču psihoneiroloģiskā slimnīca” iepirkuma komisija, kas ir izveidota ar 2026.gada 10.augusta rīkojumu Nr.2.2/2026/110 “Par iepirkuma procedūras uzsākšanu” (turpmāk arī - komisija).

1.2. Identifikācijas Nr. SPNS 2026/7

1.3. Kontaktpersonas
Kontaktpersona konkursa procedūras jautājumos:
· [bookmark: _Hlk184733509]VSIA ,,Strenču psihoneiroloģiskā slimnīca” Iepirkumu struktūrvienības vadītāja Ilze Bičevska, telefona nr. 25480556, e-pasts: ilze.bicevska@strencupns.lv 

Kontaktpersonas projekta realizācijas jautājumos: 
· [bookmark: _Hlk207112195]VSIA “Strenču psihoneiroloģiskā slimnīca” Saimniecības daļas vadītājs Edvīns Grīslis, telefona nr. 26376818, e-pasts: edvins.grislis@strencupns.lv 

1.4. Nolikuma saņemšana
Konkursa nolikuma elektroniskā versija un tehniskā dokumentācija ir ievietota iepirkuma profilā interneta tīmekļvietnē www.eis.gov.lv.
Konkursa nolikuma grozījumi un atbildes uz ieinteresēto piegādātāju jautājumiem par šo iepirkumu tiek publicētas interneta tīmekļvietnē www.eis.gov.lv. Piegādātāja pienākums ir pastāvīgi sekot iepirkuma profilā tīmekļvietnē www.eis.gov.lv publicētajai informācijai par šo iepirkumu un iekļaut to savā piedāvājumā. 
Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniska pieeja. 
Ieinteresētais Piegādātājs Elektronisko iepirkumu sistēmas e-konkursu apakšsistēmā var iesniegt piedāvājumu, ja tas ir reģistrēts Elektronisko iepirkumu sistēmā kā Piegādātājs[footnoteRef:1]. [1:  Informāciju par to, kā ieinteresētais Piegādātājs var reģistrēties EIS sk. https://www.eis.gov.lv/EIS/Publications/PublicationView.aspx?PublicationId=883] 

Konkursa nolikuma drukāto variantu līdz piedāvājumu iesniegšanas termiņa beigām iespējams saņemt Iepirkumu struktūrvienības telpās Valkas ielā 11, Strenčos, Valmieras novadā.
Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam Iepirkumu struktūrvienības telpās, Valkas ielā 11, Strenčos, Valmieras novadā darba dienās darba laikā no 8.00 līdz 12.00 un no 12.30 līdz 16.30 triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
2. Informācija par iepirkuma priekšmetu

[bookmark: _Hlk186719227]2.1. Iepirkuma priekšmets ir VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta) saskaņā ar SIA “BM-projekts” izstrādāto būvprojektu “VISA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums” (turpmāk tekstā – Darbi).
Pretendentiem jāņem vērā, ka vienlaicīgi tiek veikti būvdarbi ēkas ar kadastra Nr. 94170013109001 pārbūvei par uzņemšanas un observācijas nodaļu un 2. stāva telpu pielāgošanu ambulatorajiem pakalpojumiem. Būvdarbu grafiks jāsaskaņo ar projekta realizētāju SIA „WOLTEC”. Būvdarbu grafikā pieļaujamas novirzes, izvērtējot reālo situāciju.
[bookmark: _Hlk184734771]
Darbu izpildes vieta: Valkas ielā 11, Strenčos, Valmieras novadā, LV-4730.

Iepazīšanās ar objektu: Pasūtītājs nodrošina iespēju pretendentiem iepazīties ar objektu klātienē, apmeklējuma laiku iepriekš saskaņojot ar VSIA ,,Strenču psihoneiroloģiskā slimnīca” Saimniecības struktūrvienības vadītāju Edvīnu Grīsli (e-pasts: edvins.grislis@strencupns.lv,  tel. 26376818).

[bookmark: _Hlk216681843]Darbu izpildes termiņš: 01.03.2027.-16.11.2027.

CPV kods: 45000000-7 Celtniecības darbi

Plānotā līgumcena - EUR 420450,00 (četri simti divdesmi tūkstoši četri simti pecdesmit euro, 00 centi), neieskaitot Pievienotās vērtības nodokli. Pasūtītājam ir tiesības pārtraukt iepirkuma procedūru un neslēgt līgumu, ja Pasūtītājam ir nepietiekams finansējums.

Garantijas laiks:	Būvdarbu garantijas termiņš –5 (pieci) gadi no akta par Objekta pieņemšanu ekspluatācijā izdošanas dienas vai, ja Līgums tiks izbeigts pirms termiņa - no Būvdarbu nodošanas - pieņemšanas akta abpusējas parakstīšanas dienas. Būvdarbu garantijas termiņš nav piemērojams iekārtām, kas tiek uzstādītas būvdarbu laikā; iekārtu garantijas termiņus nosaka attiecīgās iekārtas ražotājs iekārtas tehniskajā dokumentācijā.

Konkursa piedāvājumu vērtēšanas kritērijs - zemākā piedāvātā cena. (Pamatojoties uz Publisko iepirkumu likuma 51. pantu, iepirkuma komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka ņemot vērā zemāko piedāvāto cenu).

2.2. Prasības tehniskam piedāvājumam 
2.2.1. [bookmark: _Hlk193446665][bookmark: _Hlk210917580]Piedāvājumam jāpievieno aizpildīta Tehniskā - finanšu piedāvājuma forma (nolikuma 8. pielikums). Formā jāaizpilda iekrāsotās šūnas.
2.2.2. Piedāvājumam jāatbilst tehniskajā specifikācijā (1. pielikums) iekļautajām prasībām.
2.2.3. Piedāvājums iesniedzams tikai par visu darbu apjomu. Katrs pretendents drīkst iesniegt tikai vienu piedāvājuma variantu. Piedāvājumā jāiekļauj visi prasītie darbu apjomi. Pretendents nedrīkst izslēgt kādu no apjomu pozīcijām.
2.2.4. Darbu izpildītājs nodrošina noteikto darbu veikšanu ar saviem (vai piedāvājumā norādīto apakšuzņēmēju) darbiniekiem, savu (vai piedāvājumā norādīto apakšuzņēmēju) tehniku un darba rīkiem.
2.2.5. Aizpildot Tehniskā - finanšu piedāvājuma formu jāievērtē visi darbu veikšanai nepieciešamie būvizstrādājumi, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esošiem normatīviem atbilstoša veikšana pilnā apmērā. 
2.2.6. [bookmark: _Hlk211607700]Piedāvājumam jāpievieno Darbu izpildes kalendārais grafiks, detalizēti norādot darbu izpildes termiņus.

2.3. Prasības finanšu piedāvājumam
2.3.1. Finanšu piedāvājumā jāiesniedz aizpildītas finanšu piedāvājuma forma (nolikuma 4. pielikums) un Tehniskā - finanšu piedāvājuma forma (nolikuma 8. pielikums) atbilstoši 2.2. punktā noteiktām prasībām.
2.3.2. Cena jānosaka euro bez Pievienotās vērtības nodokļa (PVN).
2.3.3. Cenā jāietver visi nodokļi (izņemot PVN), nodevas un maksājumi, kas ir saistoši pretendentam un ir nepieciešami kvalitatīvai un pilnīgai Darba izpildei.
2.3.4. Līguma ietvaros avansa maksājumi nav paredzēti. Līguma apmaksa notiks reizi mēnesī par faktiski izpildītiem darbiem.
2.3.5. [bookmark: _Hlk208926409]Būvuzņēmējs savā vārdā un uz sava rēķina veic būvuzņēmēja civiltiesiskās atbildības obligāto apdrošināšanu. Apdrošināšanu veic tikai konkursa uzvarētājs.

3. Informācija pretendentiem
3.1. Piedalīšanās konkursā
3.1.1. Pretendentam ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt Pasūtītājam nepieciešamos būvdarbus. (Par Latvijā reģistrētu pretendentu Pasūtītājs pārliecināsies Uzņēmumu reģistrā un/vai Būvniecības informācijas sistēmā (BIS)). Ārvalstī reģistrētam pretendentam, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā Pasūtītājs var pārliecināties par pretendenta reģistrācijas faktu vai jāpievieno attiecīgos faktus apliecinoši dokumenti (kopijas). 
3.1.2. Pretendentu izslēdz no dalības iepirkuma procedūrā: 
· jebkurā no PIL 42.panta otrajā daļā (izņemot 8. un 9.punktu) noteiktajiem gadījumiem, ņemot vērā PIL 43.pantā un 42.panta ceturtajā daļā norādītos izņēmumus, termiņus un pārbaudīšanas kārtību;
· ja uz pretendentu (t.sk. arī pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja pretendents ir personālsabiedrība, uz apakšuzņēmējiem, kura veicamo būvdarbu vai sniedzamo pakalpojumu vērtība ir vismaz 10 000 euro, uz personu uz kuras spējām balstās pretendents) attiecas PIL 42.panta otrajā daļā (izņemot 8. un 9.punktu) noteiktie izslēgšanas nosacījumi;
· uz Publisko iepirkumu likuma 42. panta trešās daļas 4. punktā minēto personu netiek attiecināti Publisko iepirkumu likuma 42. panta otrās daļas 1., 2. un 3. punktā noteiktie izslēgšanas nosacījumi;
· uz Publisko iepirkumu likuma 42. panta trešās daļas 5. punktā minēto personu netiek attiecināti Publisko iepirkumu likuma 42. panta otrās daļas 1., 2. un 11. punktā noteiktie izslēgšanas nosacījumi.
3.1.3. Pretendentam jābūt pieejamiem visiem nepieciešamiem resursiem savlaicīgai un kvalitatīvai būvdarbu izpildei.
3.1.4. Ja piedāvājumu konkursā iesniedz piegādātāju apvienība, tad pieteikumu par piedalīšanos atklātā konkursā (nolikuma 3.pielikums) un finanšu piedāvājumu (nolikuma 4.pielikums) paraksta visi piegādātāju apvienības dalībnieki vai arī piegādātāju apvienības dalībnieks, kas tam pilnvarots ar piegādātāju apvienības vienošanos, kas noteikta nolikuma 5.1.3.punktā, citus piedāvājumā esošos dokumentus paraksta ar minēto vienošanos noteiktais apvienības dalībnieks vai arī visi apvienības dalībnieki.
3.1.5. Ja piedāvājumu iesniedz piegādātāju apvienība, tad pretendenta kvalifikāciju apstiprinošie dokumenti iesniedzami par katru apvienības dalībnieku atsevišķi. Uz katru apvienības dalībnieku attiecas nolikuma 3.1.1. un 3.1.2.punkts, bet pārējos nolikuma punktos izvirzītās prasības jāizpilda piegādātāju apvienībai kopumā.
3.1.6. Ja konkursa rezultātā tiek pieņemts lēmums slēgt iepirkuma līgumu ar piegādātāju apvienību, tad pirms iepirkuma līguma noslēgšanas piegādātāju apvienībai jānoslēdz sabiedrības līgums, vienojoties par apvienības dalībnieku atbildības sadalījumu, un viens līguma eksemplārs (oriģināls vai kopija, ja tiek uzrādīts oriģināls) jāiesniedz Pasūtītājam vai jāizveido personālsabiedrība, par to rakstiski paziņojot Pasūtītājam.
3.1.7. Konkursa uzvarētājam ir pienākums Nolikuma 3.1.6.punktā kārtībā izveidoto personālsabiedrību pirms iepirkuma līguma noslēgšanas reģistrēt Latvijas republikas būvkomersantu reģistrā. Reģistrēšanas faktu pasūtītājs pārbauda Būvniecības informācijas sistēmā (https://bis.gov.lv).
3.1.8. Konkursa komisija ir tiesīga noraidīt konkursa pretendenta piedāvājumu, ja:
· pretendents nav iesniedzis šī nolikuma 5.punktā minētos dokumentus;
· pretendentam nav tiesību veikt piedāvātos darbus;
· pretendenta kvalifikācija neatbilst nolikumā noteiktajām kvalifikācijas prasībām;
· pretendenta piedāvājums nenodrošina tehniskajā specifikācijā izvirzīto prasību izpildi.
3.1.9. Pretendents var balstīties uz citu uzņēmēju iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Pretendents var balstīties uz citu personu iespējām tikai tad, ja šīs personas, veiks būvdarbus vai sniegs pakalpojumus, kuru izpildei attiecīgās spējas ir nepieciešamas. Šādā gadījumā Pretendents pierāda pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildei, ja konkursa rezultātā iepirkuma līguma slēgšanas tiesības tiktu piešķirtas Pretendentam.
3.1.10. Ārvalstu pretendenta personāla kvalifikācijai jāatbilst speciālista reģistrācijas valsts prasībām noteiktu pakalpojumu sniegšanai.

3.2. Cita informācija
3.2.1. Pasūtītājs un pretendents ar informāciju apmainās rakstveidā pa e-pastu vai elektroniskajā iepirkumu sistēmā (EIS).
3.2.2. Pretendents sedz visus izdevumus, kas saistīti ar piedāvājuma sagatavošanu un iesniegšanu pasūtītājam.
3.2.3. Katrs pretendents drīkst iesniegt tikai vienu piedāvājumu.
3.2.4. Pretendents darbu izpildē ir tiesīgs piesaistīt apakšuzņēmējus (fizisku un juridisku personu). Par apakšuzņēmēju piesaisti aizpildāma atbilstoša veidlapa (nolikuma 5.pielikums). Līguma izpildē iesaistītā personāla un apakšuzņēmēju nomaiņa, kā arī papildu personāla un apakšuzņēmēju iesaistīšana līguma izpildē tiek veikta Līgumā noteiktajā kārtībā (skat. līgumu šī Nolikuma 2.pielikumā).

3.3. Konkursa nolikuma grozījumi un papildinformācija
3.3.1. Pasūtītājs var izdarīt grozījumus konkursa nolikumā „Publisko iepirkumu likumā” noteiktajā kārtībā.
3.3.2. [bookmark: _Hlk211240888]Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma procedūras ietvaros notiek latviešu valodā pa e-pastu vai elektroniskajā iepirkumu sistēmā (EIS). Ieinteresētais piegādātājs saziņas dokumentu nosūta elektronisko iepirkumu sistēmā vai uz nolikumā norādītās Pasūtītāja kontaktpersonas konkursa procedūras jautājumos e-pastu: ilze.bicevska@strencupns.lv.
3.3.3. Ja ieinteresētais piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
3.3.4. Papildus informāciju pasūtītājs nosūta piegādātajam, kas uzdevis jautājumu, un vienlaikus ievieto šo informāciju iepirkuma profilā elektronisko iepirkumu sistēmā www.eis.gov.lv, norādot arī uzdoto jautājumu.
3.3.5. Ja pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem iepirkuma profilā EIS www.eis.gov.lv un IUB publikāciju vadības sistēmā. 

4. Konkursa piedāvājuma iesniegšana un noformēšana

4.1. Termiņš un vieta
	Saskaņā ar publisko iepirkumu likuma 39.panta pirmo daļu, piedāvājumi konkursā ir iesniedzami tikai ELEKTRONISKI, izmantojot Elektronisko iepirkumu sistēmas e-konkursu apakšsistēmu https://www.eis.gov.lv/EKEIS/Supplier/Procurement/179511. 
	Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. 
[bookmark: _Hlk158106937][bookmark: _Hlk207974364]	Piedāvājumu iesniegšanas pēdējais termiņš - saskaņā ar Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteikto. 
	Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja tīmekļvietnē.
4.2. Piedāvājuma sastāvs un noformējums
4.2.1. [bookmark: _Hlk158106997]Piedāvājuma iesniegšana:
4.2.1.1. Piedāvājums jāiesniedz elektroniski EIS e-konkursu apakšsistēmā, ievērojot šādus izvēlēs iespējas: 
4.2.1.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
4.2.1.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);
4.2.1.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
4.2.2. Sagatavojot piedāvājumu, Pretendents ievēro, ka:
4.2.2.1. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
4.2.2.2. Piedāvājuma dokumentus ar Elektronisko iepirkumu sistēmas piedāvāto elektronisko parakstu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
4.2.2.3. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
4.2.2.4. Piedāvājums jāsagatavo latviešu valodā. Ja kāds dokuments piedāvājumā un/vai citi piedāvājumā iekļautie informācijas materiāli ir svešvalodā, tiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
4.2.2.5. Ja pretendents iesniedzis kāda dokumenta kopiju, to apliecina atbilstoši Ministru kabineta 04.09.2018. noteikumu Nr. 558 “Dokumentu izstrādāšanas un noformēšanas kārtība” noteiktajai kārtībai. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Iepirkuma komisija, ja tai rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
4.2.2.6. Iesniedzot piedāvājumu, Pretendents pilnībā atzīst visus konkursa nolikumā (t.sk. tā pielikumos un veidlapās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
4.2.2.7. Piedāvājums jāsagatavo tā, lai nekādā veidā netiktu apdraudēta EIS e‑konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, pretendentam noteiktajā laikā (ne vēlāk kā 15 minūtes pēc piedāvājumu iesniegšanas termiņa beigām) jāiesniedz derīga elektroniska atslēga un parole šifrētā dokumenta atvēršanai.
4.2.2.8. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.

4.3. [bookmark: _Hlk209444111]Piedāvājuma iesniedzēja saistības
Iesniegtais konkursa pretendenta piedāvājums apliecina pilnīgu konkursa nolikuma akceptēšanu un, uzvaras gadījumā, gatavību parakstīt iepirkuma līgumu tādā redakcijā, kāda publicēta iepirkuma profilā EIS (nolikuma 2.pielikums). 
Līdz konkursa piedāvājuma iesniegšanas termiņa beigām ikviens pretendents var mainīt vai atsaukt savu piedāvājumu. Atsaukšanai ir bezierunu raksturs, un tā izslēdz tālāku līdzdalību konkursā. Katrs pretendents kā ģenerāluzņēmējs konkursā var piedalīties tikai ar vienu piedāvājumu (vienu piedāvājuma variantu).
Pretendents maksā par visiem izdevumiem, kas saistīti ar viņa piedāvājuma sagatavošanu un iesniegšanu. Konkursa organizētājs nav atbildīgs par šādiem pretendenta izdevumiem un tie netiek atmaksāti.

5. [bookmark: _Hlk129850845]Konkursa piedāvājuma saturs

Lai piedalītos konkursā, pretendentam ir jāiesniedz šāda informācija un dokumenti:

5.1. [bookmark: _Hlk158107135]Pretendenta kvalifikāciju apstiprinošie dokumenti
5.1.1. Pretendenta paraksttiesīgās amatpersonas vai Pretendenta atbilstoši pilnvarotās personas parakstīts pieteikums par gatavību piedalīties un izpildīt visas konkursa nolikumā un tā pielikumos noteiktās prasības un apliecinājums, ka visa konkursa piedāvājumā sniegtā informācija atbilst patiesībai (veidlapa konkursa nolikuma 3.pielikumā) un pretendents uzvaras gadījumā ir gatavs parakstīt konkursa nolikuma 2.pielikumā pievienoto līgumu piedāvātajā redakcijā.
5.1.2. Pilnvara, ja piedāvājumu paraksta Pretendenta pilnvarotā persona.
5.1.3. [bookmark: OLE_LINK2][bookmark: OLE_LINK1]Ja piedāvājumu iesniedz piegādātāju apvienība, piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda arī katra piegādātāju apvienības dalībnieka veicamo darba daļu līguma izpildē.
5.1.4. Apliecinājums par darbu izpildē iesaistāmajiem nepieciešamajiem sertificētajiem speciālistiem (veidlapa konkursa nolikuma 7.pielikumā):
· [bookmark: _Hlk187416636][bookmark: _Hlk197691866]vismaz viens būvspeciālists ceļu būvdarbu vadīšana un būvuzraudzība;
· vismaz viens būvspeciālists ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšana un būvuzraudzība;
· vismaz viens būvspeciālists elektronisko sakaru sistēmu un tīklu būvdarbu vadīšana un būvuzraudzība;
· vismaz viens būvspeciālists elektroietaišu izbūves darbu vadīšana un būvuzraudzība (līdz 1 kV);
· vismaz viens būvspeciālists ēku būvdarbu vadīšana.
[bookmark: _Hlk167089422] Jānorāda speciālista vārds, uzvārds un būvprakses sertifikāta numurs (Par Latvijā reģistrētu būvspeciālistu nodarbinātības faktu Pasūtītājs pārliecināsies Būvniecības informācijas sistēmā (BIS). Piesaistot ārvalstīs reģistrētu būvspeciālistu, piedāvājumam klāt jāpievieno darba līguma kopija vai apliecinājums, tajā norādot speciālista vārdu, uzvārdu, darba līguma Nr., datumu un līguma termiņu). Ja šajā punktā noteiktais speciālists nav Pretendenta vai apakšuzņēmēja būvspeciālists darbinieks, bet ar viņu tiks slēgts uzņēmuma līgums vai tiks nodibinātas darba tiesiskās attiecības, lai nodrošinātu līguma izpildi gadījumā, ja iepirkuma procedūras rezultātā iepirkuma līguma slēgšanas tiesības tiktu piešķirtas Pretendentam, tad ir jāiesniedz vienošanās starp Pretendentu un speciālistu, kurā apliecina, ka starp Pretendentu vai apakšuzņēmēju un speciālistu tiks nodibinātas darba tiesiskās attiecības vai noslēgts uzņēmuma līgums gadījumā, ja konkursa rezultātā iepirkuma līguma slēgšanas tiesības tiktu piešķirtas Pretendentam (noslēgtā uzņēmuma līguma / darba līguma apliecināta kopija vai apliecinājums par darba tiesisko attiecību nodibināšanu ar konkrēto speciālistu, norādot darba līguma Nr., datumu un līguma termiņu, ir jāiesniedz Pasūtītājam pirms darbu izpildes līguma noslēgšanas, par būvspeciālista nodarbinātības faktu Pasūtītājs var pārliecināties BIS pirms līguma noslēgšanas).
5.1.5. Gadījumā, ja pretendents darbu izpildē piesaista ārvalstu speciālistus, tas iesniedz apliecinājumu, ka tā piesaistītie ārvalstu speciālisti ir tiesīgi sniegt konkrētos pakalpojumus, kā arī gadījumā, ja ar pretendentu tiks noslēgts iepirkuma līgums, tas ne vēlāk kā piecu darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā.
5.1.6. [bookmark: _Hlk156922066]Apliecinājums, ka Pretendents ne vairāk kā 5 iepriekšējos gados (t.i., 2021., 2022., 2023., 2024., 2025.gadā un 2026.gadā līdz šajā nolikumā noteiktā piedāvājumu iesniegšanas termiņa beigām) sekmīgi īstenojis (t.i., izpildītie darbi nodoti un pieņemti) vismaz 1 (vienu) līdzvērtīgu objektu (veidlapa nolikuma 6.pielikumā). Šī konkursa ietvaros par līdzvērtīgu objektu tiks uzskatīts tāds objekts, kas atbilst šādiem raksturlielumiem:
a) [bookmark: _Hlk197691807][bookmark: _Hlk197374768]darba veids: teritorijas pārbūve vai jauna būvniecība, tajā skaitā veikta ielas, vai gājēju celiņa pārbūve vai jauna būvniecība, ūdensvada un kanalizācijas tīklu izbūve, ielu apgaismojuma sistēmas izbūve, elektronisko sakaru tīkla izbūve;
b) kopējā pārbūvētās teritorijas platība ir ne mazāka kā 1000 m2.
Būvdarbu pieredzi pretendents var apliecināt ar būvdarbiem vienā objektā vai vairākos objektos, kas kopumā ietver visu prasīto darba veidu izpildes apjomu.
Apliecinājumam pievienot objekta, kas tiek uzskatīts par līdzvērtīgu, atsauksmi no objekta Pasūtītāja par veiktajiem būvdarbiem ar norādi par darbu atbilstību līdzvērtīgu būvdarbu raksturlielumiem vai līdzvērtīgu dokumentu, kas apliecina nolikuma 5.1.6.apakšpunktā visu prasīto būvdarbu pieredzes nosacījumu izpildi.
5.1.7. Apakšuzņēmēju saraksts un dokumenti saskaņā ar nolikuma 5.pielikumu.
5.1.8. Pasūtītājs pieņem Eiropas vienoto iepirkuma procedūras dokumentu (EVIPD), kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49.panta (1) daļu. (EVIPD ir jāiesniedz arī par katru piegādātāju apvienības dalībnieku, par katru personu, uz kuras iespējām kandidāts vai pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, kā arī par katru tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro no iepirkuma līguma vērtības). EVIPD veidlapu paraugu forma pieejama http://espd.eis.gov.lv/ (pretendentam, iesniedzot EVIPD, jāaizpilda veidlapas IV daļas “Atlases kritēriji” C iedaļā norādītie apakšpunkti, saskaņā ar ar konkursa nolikumā izvirzītajām kvalifikācijas prasībām).

5.2. Piedāvājumu raksturojošie dokumenti
5.2.1. Finanšu piedāvājums (nolikuma 4.pielikums);
5.2.2. Tehniskais - finanšu piedāvājums (nolikuma 8. pielikums); 
5.2.3. Darbu izpildes kalendārais grafiks.

6. Konkursa norise
Par visiem ar konkursa organizēšanu un norisi saistītiem jautājumiem ir atbildīga VSIA “Strenču psihoneiroloģiskās slimnīca” Iepirkuma komisija. Komisijas uzdevums ir izvēlēties pretendentu, kura piedāvājums atbilst šī nolikuma prasībām.
6.1. Piedāvājumu atvēršana
Piedāvājumus atvērs saskaņā ar Elektronisko iepirkumu sistēmā un Iepirkumu uzraudzības biroja Publikāciju vadības sistēmā noteikto. Piedāvājumu atvēršana notiek, izmantojot Valsts digitālās attīstības aģentūras mājaslapā pieejamos rīkus piedāvājumu elektroniskai saņemšanai.
6.1.1. Atvēršanas sanāksmē piedalās konkursa komisijas locekļi un komisijas pieaicināti speciālisti.
6.1.2. Piedāvājumu atvēršanas sanāksme ir atklāta. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā. Komisija atver pretendentu piedāvājumus vienlaikus, pircēja profilā publicējot pretendentu, piedāvājuma iesniegšanas datumu un laiku, un piedāvāto cenu. 
6.1.3. Kad visi piedāvājumi atvērti, piedāvājumu atvēršanas sanāksmi slēdz.
6.1.4. Komisija piedāvājumus izvērtē slēgtās sēdēs. Iesniegtie piedāvājumi un tiem pievienotie materiāli pretendentiem atpakaļ netiek atdoti. Gadījumos, kad iesniegts iesniegums attiecībā uz prasībām, kas noteiktas iepirkuma nolikumā vai paziņojumā par līgumu, tad pasūtītājs rīkojas saskaņā ar Latvijas Republikas Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 14.punktā noteiktajā kārtībā.
6.1.5. Piedāvājumu atvēršanas sanāksmes protokolu ieinteresētajām personām iepirkuma komisija nosūta 3 (trīs) darba dienu laikā pēc pieprasījuma saņemšanas.
6.1.6. Ja Pretendents piedāvājuma datu aizsardzībai izmantojis piedāvājuma šifrēšanu (saskaņā ar nolikuma 4.2.2.7.apakšpunktu), Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

6.2. Piedāvājumu vērtēšana
6.2.1. [bookmark: _Hlk102835751]Piedāvājumu vērtēšana notiek 3 kārtās:
1. kārtā vērtē: piedāvājuma noformējuma un sastāva atbilstību konkursa nolikuma prasībām, pretendenta atbilstību kvalifikācijas prasībām;
2. kārtā pretendentiem, kas atbilst visām pirmās kārtas prasībām, vērtē: piedāvājumu atbilstību tehnisko specifikāciju un tehniskā projekta prasībām;
3. kārtā pretendentiem, kas atbilst visām pirmās un otrās kārtas prasībām, vērtē: finanšu piedāvājumus.
6.2.2. Par konkursa uzvarētāju tiek atzīts finanšu piedāvājums ar viszemāko cenu, kas atbilst nolikuma prasībām;
6.2.3.	Ja piedāvājumu summas ir vienādas diviem vai vairākiem pretendentiem, par uzvarētāju tiks atzīts piedāvājums, kura piedāvātās tāmes “1-1	Ceļa darbi (TS-CD)” izmaksas ir mazākas. Ja arī tāmes “1-1	Ceļa darbi (TS-CD)” izmaksas ir vienāds, tad komisija veic atklāto izlozi, uzaicinot pretendentu pārstāvjus piedalīties klātienē. Ja pretendentu pārstāvji izvēlas nepiedalīties izlozē, komisija izlozi veiks bez pretendentu pārstāvju klātbūtnes;
6.2.4.	Piedāvājumu vērtēšanas laikā komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

6.3. Pretendenta pārbaude un izslēgšanas nosacījumi
6.3.1. Pretendentu izslēdz no dalības iepirkuma procedūrā jebkurā no gadījumiem, kas minēti PIL 42.panta otrajā daļā (izņemot 8. un 9.punktu) un gadījumos, kas minēti Starptautisko un Latvijas Republikas nacionālo sankciju likuma 11.1 panta pirmajā daļā.
6.3.2. Pasūtītājs pārbauda Starptautisko un Latvijas Republikas nacionālo sankciju likuma 11.1 panta izslēgšanas nosacījumu neesamību saskaņā ar 11.1 panta trešajā un ceturtajā daļā noteikto un sekojošās datubāzēs: http://sankcijas.fid.gov.lv/ un/vai https://sankcijas.lursoft.lv/ (vai citās datubāzēs, ja tajās pieejama aktuālāka informācija).
6.3.3. Pasūtītājs patstāvīgi nodrošina PIL 42. panta otrās daļas (izņemot 8. un 9. punktu) izslēgšanas iemeslu pārbaudi. Atkarībā no pārbaudes rezultātiem Pasūtītāja pārstāvis rīkojas PIL 43. pantā noteiktajā kārtībā. Par PIL 42. panta otrās daļas 3. punktā minētajiem izslēgšanas iemesliem Pretendents nevar veikt pasākumus uzticamības atjaunošanai, atbilstoši PIL 43. panta pirmajā daļā noteiktajam. Uzticamības atjaunošana nav attiecināma uz PIL 43. panta septītajā daļā minētām personām.
6.3.4. Ja pretendents būtu izslēdzams, pamatojoties uz PIL 42. panta otrās daļas 2. punktā noteikto, pretendents ir tiesīgs nodrošināt uzticamību, izpildot saistības nodokļu (tai skaitā valsts sociālās apdrošināšanas) jomā un iesniedz pasūtītājam pierādījumus par saistību izpildi vai arī pierādījumus, ka personai nebija neizpildītu saistību nodokļu jomā PIL noteiktajā termiņā.
6.3.5. Pasūtītājs neizslēgs Pretendentu no dalības iepirkuma procedūrā, ja ir iestājušies PIL 42. panta ceturtās daļas nosacījumi.
6.3.6. Pasūtītājs pārbaudi par PIL 42. panta otrā daļā (izņemot 8. un 9. punktu) noteikto izslēgšanas iemeslu neesamību veic attiecībā uz Pretendentu (t.sk. arī Pretendenta valdes vai padomes locekļiem, pārstāvēt tiesīgajām personām, personālsabiedrības biedriem, ja Pretendents ir personālsabiedrība, uz apakšuzņēmējiem, kura sniedzamo pakalpojumu vērtība ir vismaz 10 000 euro, uz personu uz kuras spējām balstās Pretendents), kuram atbilstoši citām paziņojumā par līgumu un nolikuma dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības.
6.3.7. Pasūtītājs ir tiesīgs lūgt, lai tiktu nomainīts Pretendenta personāls, apakšuzņēmējs un persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ja tas izriet no valsts drošības iestādes normatīvajos aktos noteiktā kārtībā sniegta atzinuma.
6.4. Ja izraudzītais pretendents atsakās slēgt iepirkuma līgumu ar pasūtītāju, komisija pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt konkursu, neizvēloties nevienu piedāvājumu. 

7. Konkursa komisijas tiesības un pienākumi.

7.1. Komisijas tiesības:
· tiesības neizvēlēties nevienu no piedāvājumiem, ja tie pārsniedz šim nolūkam izdalītos finanšu līdzekļus;
· pieprasīt papildu informāciju no pretendentiem, kas piedalās konkursā;
· lemt par konkursa izbeigšanu vai pārtraukšanu;
· lemt par konkursa termiņa pagarināšanu;
· veikt izmaiņas konkursa nolikumā;
· noraidīt piedāvājumus, ja tie neatbilst konkursa nolikuma prasībām;
· konkursa komisija patur sev tiesības nekomentēt konkursa norises gaitu;
· ja Komisijai rodas šaubas par iesniegtās dokumenta kopijas autentiskumu, tā pieprasa pretendentam iesniegt vai uzrādīt dokumenta oriģinālu vai iesniegt apliecinātu dokumenta kopiju;
· Komisijai ir arī citas šajā nolikumā un Publisko iepirkumu likumā noteiktās tiesības.
7.2. Komisijas pienākumi:
· izskatīt visus pretendentu piedāvājumus;
· lemt par konkursa dokumentu atdošanu pretendentam gadījumos, kad nav ievērota šajā nolikumā noteiktā piedāvājumu iesniegšanas kārtība;
· noteikt konkursa uzvarētāju;
· 3 darba dienu laikā pēc lēmuma par konkursa rezultātiem pieņemšanas informēt visus konkursa pretendentus par konkursa rezultātiem. Paziņojums par rezultātiem tiks nosūtīts pa e-pastu vai elektroniskajā iepirkumu sistēmā (EIS), pievienojot skenētu dokumentu;
· nosūtīt informāciju Iepirkumu uzraudzības birojam.

8. Pretendentu tiesības un pienākumi

8.1. Pretendenta pienākumi:
· iesniedzot piedāvājumu, pieņemt visas konkursa nolikumā noteiktās prasības;
· pieprasītajā termiņā rakstiski atbildēt uz konkursa komisijas jautājumiem par pretendenta iesniegto piedāvājumu.

8.2. Pretendenta tiesības:
· piedāvājuma sagatavošanas laikā pretendentam ir tiesības rakstveidā vērsties pie konkursa komisijas neskaidro jautājumu precizēšanai, ievērojot Konkursa nolikuma 3.3.2. punktā noteikto kārtību;
· iesniegt piedāvājumu;
· līdz konkursa piedāvājumu iesniegšanas termiņa beigām pretendents ir tiesīgs atsaukt vai mainīt savu piedāvājumu.

9. Līguma noslēgšana
9.1. Starp atklāta konkursa uzvarētāju un VSIA ,,Strenču psihoneiroloģiskā slimnīca” tiks noslēgts iepirkuma līgums, atbilstoši Tehniskai specifikācijai un pretendenta piedāvājumam tādā redakcijā, kādā tas ir nolikuma 2.pielikumā - LĪGUMS.
9.2. Līgums (konkursa nolikuma 2.pielikuma redakcijā) ar konkursa uzvarētāju tiks slēgts ne agrāk kā nākamajā darbdienā pēc nogaidīšanas termiņa beigām (atbilstoši PIL 60.panta septītās daļas 1.punktā noteiktajam), ja Iepirkumu uzraudzības birojā nav PIL 68.pantā noteiktajā kārtībā iesniegts iesniegums par iepirkuma procedūras pārkāpumiem.
9.3. Pretendentam jāparaksta līgums 5 darba dienu laikā no dienas, kad Pasūtītājs ir uzaicinājis parakstīt līgumu.
9.4. Līgums stājas spēkā Līgumā noteiktajā kārtībā. Samaksa tiek veikta šajā Līgumā noteiktajā kārtībā (skat. līgumu šī Nolikuma 2.pielikumā).
9.5. Avansa maksājumi nav paredzēti.
9.6. Pēc līguma noslēgšanas līguma grozījumi veicami līgumā noteiktajā kārtībā (skat. līgumu 2.pielikumu - LĪGUMS).
9.7. Izpildītājs, atbilstoši Līgumā (2.pielikums - Līgums) noteiktajam, iesniedz būvdarbos iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī pretendenta apakšuzņēmēju apakšuzņēmējus. Iepirkuma līguma izpildes laikā pretendents paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā.
9.8. Pēc līguma noslēgšanas apakšuzņēmēju nomainīšana un jauno apakšuzņēmēju iesaiste līguma izpildē veicama līgumā noteiktajā kārtībā (skat. līgumu šī Nolikuma 2.pielikumā).

10. Personas datu aizsardzība
Strenču psihoneiroloģiskā slimnīca Pretendentu piedāvājumos iekļauto informāciju, kas saistīta ar konkrētām fiziskām personām (turpmāk - Personas dati), izmantos komunikācijas nodrošināšanai ar Pretendentu pārstāvjiem, iesniegto piedāvājumu atbilstības izvērtēšanai, kā arī citu normatīvajos aktos noteikto pienākumu, kas attiecas uz Publisko iepirkumu procesa nodrošināšanu, veikšanai. Personas dati tiks glabāti normatīvajos aktos noteikto laika periodu.

11. Nolikuma pielikumu saraksts

1. pielikums - Tehniskā specifikācija;
2. pielikums - Līgums (Projekts);
3. pielikums - Pieteikums par piedalīšanos atklātā konkursā;
4. pielikums - Finanšu piedāvājums;
5. pielikums - Apakšuzņēmēju saraksts (Forma);
6. pielikums - Informācija par līdzvērtīgiem objektiem;
7. pielikums - Informācija par darbu izpildē iesaistāmajiem speciālistiem;
8. [bookmark: _Hlk199029950]pielikums - Tehniskais - finanšu piedāvājums (Forma);
9. pielikums – Būvprojekts 


1. pielikums
[bookmark: _Hlk207894243]atklāta konkursa
Nr. SPNS 2026/7 nolikumam

(Tehniskās specifikācijas sagatavošanas/aktualizācijas datums: 25.02.2026.)


[bookmark: _Hlk111121057]Atklāta konkursa
“VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7

TEHNISKĀ SPECIFIKĀCIJA

1. Iepirkuma priekšmets: VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta) saskaņā ar SIA “BM-projekts” izstrādāto projektu “VISA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums”.
Pretendentiem jāņem vērā, ka vienlaicīgi tiek veikti būvdarbi ēkas ar kadastra Nr. 94170013109001 pārbūvei par uzņemšanas un observācijas nodaļu un 2. stāva telpu pielāgošanu ambulatorajiem pakalpojumiem, būvdarbu grafiks jāsaskaņo ar projekta realizētāju SIA „WOLTEC”. Būvdarbu grafikā pieļaujamas novirzes, izvērtējot reālo situāciju.

2. Darbu izpildes vieta: Valkas iela 11, Strenči, Valmieras novads

3. Darbu izpildes termiņš: 01.03.2027.-16.11.2027.
4. CPV kods: 45000000-7 Celtniecības darbi
5. Garantijas laiks: Būvdarbu garantijas termiņš - 5 (pieci) gadi no akta par Objekta pieņemšanu ekspluatācijā izdošanas dienas vai, ja Līgums tiks izbeigts pirms termiņa - no Būvdarbu nodošanas - pieņemšanas akta abpusējas parakstīšanas dienas. Būvdarbu garantijas termiņš nav piemērojams iekārtām, kas tiek uzstādītas būvdarbu laikā; iekārtu garantijas termiņus nosaka attiecīgās iekārtas ražotājs iekārtas tehniskajā dokumentācijā.
6. Darbu apjomi:
· Atklāta konkursa SPNS 2026/7 darbu apjomi, kas izmantojami piedāvājuma sagatavošanā, ievietoti un pieejami lejupielādēšanai pircēja profilā Elektronisko iepirkumu sistēmas e‑konkursu apakšsistēmā https://www.eis.gov.lv/EKEIS/Supplier/Organizer/364 . 
· Darbu apjomu saraksts jālasa kopā ar tehnisko specifikāciju un pievienoto skaidrojošo aprakstu, ņemot vērā visas prasības. Pretendentam jābūt pārliecinātam, ka viņš pilnīgi un pēc būtības ir izpratis dokumentu saturu un viņa piedāvājums nodrošina kvalitatīvu darbu izpildi. 

7. Prasības tāmju sagatavošanā:
· Pasūtītājs nosaka, ka pretendentam, sagatavojot piedāvājumu, darbu apjomiem pilnībā jāatbilst atklāta konkursa nolikuma 1. pielikuma “Tehniskā specifikācija” norādītajiem darbu apjomiem.
· Darbu izpildes tāmes jāsagatavo atbilstoši Latvijas Republikas Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība””, noteikumu 5. pielikumam un atbilstoši tehniskajā specifikācijā dotajiem darbu apjomiem.
· Ja darbu apjomos ir norādīta konkrēta ražotāja produkcija vai standarti, pretendents drīkst piedāvāt tās ekvivalentu. Ja pretendents piedāvā ekvivalentu produkciju, tad pretendents tāmēm pievieno informāciju par ekvivalenta ražotāju un marku un pievieno piedāvājumam dokumentus, kas sniedz pietiekamu informāciju par piedāvāto produktu un tā tehniskajiem parametriem. Informācijā obligāti ir jānorāda, kurām tāmes pozīcijām tiek piedāvāts katrs ekvivalents. Pretendents savā piedāvājumā ar dokumentiem, ko pasūtītājs atzīst par pieņemamiem (tajā skaitā ražotāja tehnisko dokumentāciju vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem), pierāda, ka piedāvājums ir ekvivalents un apmierina pasūtītāja prasības, kas izteiktas tehniskajā specifikācijā.
· Jautājumi par ekvivalentu izstrādājumu pielietošanu pēc līguma noslēgšanas var tikt risināti tikai saskaņā ar konkursa nolikuma 2. pielikumā – Līgums noteikto.
· Lokālajās tāmēs jāievērtē visi darbu veikšanai nepieciešamie būvizstrādājumi, algas un mehānismi, kā arī darbi, kas nav minēti, bet bez kuriem nebūtu iespējama būvdarbu tehnoloģiski pareiza un spēkā esoša normatīviem atbilstoša veikšana pilnā apmērā.

8. Pasūtītāja prasības darba izpildei
· Darbi jāizpilda atbilstoši tehniskajai specifikācijai un iepirkuma līguma nosacījumiem.
· Visām precēm un materiāliem, kas tiks pielietoti darba izpildē, jābūt jauniem un nelietotiem, kā arī tiem jāatbilst normatīvajos aktos noteiktajām prasībām.
· Izpildītāja izmantotajiem materiāliem, izstrādājumiem, iekārtām un ierīcēm jāatbilst tehniskajā specifikācijā norādītajiem vai jābūt ekvivalentiem.
· Būvdarbu līguma izpildē nedrīkst tikt ietvertas Krievijas Federācijas un Baltkrievijas Republikas izcelsmes preces un pakalpojumi. 
· Būvdarbu izpildes laikā jānodrošina piekļuve ēkām un objektiem, kas atrodas būvju tiešā tuvumā.

9. [bookmark: _Hlk203047134]Prasības vides aizsardzības nosacījumiem
· Būvdarbu rezultātā radušos atkritumu daudzumu, ko iespējams reģenerēt atbilstoši Latvijas Republikā spēkā esošajiem normatīvajiem aktiem atkritumu apsaimniekošanas jomā, jānodod licencētam būvgružu pārstrādes operatoram. 
· Izpildītājam jāizvēlas būvmateriāli, kas ir videi draudzīgi un ilglaicīgi, kā arī tādi, kas nerada ķīmiska piesārņojuma draudus.
· Izpildītājam ir jāizmanto būvniecības metodes, kas nepiesārņo zemi, ūdeni un gaisu blakus teritorijā. 

10.	Pielikumi:
Būvniecības dokumentācija (Pievienota iepirkuma dokumentiem iepirkuma profilā Elektronisko iepirkumu sistēmas konkursu sadaļā www.eis.gov.lv ).


[bookmark: _Hlk208921350]2. pielikums
atklāta konkursa
Nr. SPNS 2026/7 nolikumam

LĪGUMS 
par VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojumu (1. kārta) 
(līguma projekts)

Strenčos, Valmieras novadā
Līguma abpusējās parakstīšanas datums ir pēdējā parakstītāja pievienotā laika zīmoga datums un laiks

VSIA „Strenču psihoneiroloģiskā slimnīca” (nodokļu maksātāja reģistrācijas kods 50003408181), turpmāk - Pasūtītājs, kuru, pamatojoties uz VSIA „Strenču psihoneiroloģiskā slimnīca” statūtiem, pārstāv tās valdes locekle Maija Ancveriņa, no vienas puses, un, 
____________________________, reģistrācijas Nr._____________, __________________, ___________, ___________, turpmāk saukta Izpildītājs, ____________, no otras puses, abi kopā turpmāk sauktas Puses,
pamatojoties uz VSIA ,,Strenču psihoneiroloģiskā slimnīca” iepirkuma komisijas 2026. gada __.___________ lēmumu (iepirkumu komisijas sēdes protokols Nr.__) atklāta konkursā “VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”, identifikācijas Nr. SPNS 2026/7 (turpmāk – iepirkums), noslēdz šādu līgumu (turpmāk - Līgums):
 

1. Līguma priekšmets
1.1. Pasūtītājs uzdod, un Izpildītājs apņemas ar saviem spēkiem, tehniskajiem līdzekļiem un materiāliem veikt VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojumu (1. kārta) Strenčos, Valmieras novadā (turpmāk – Darbi). Darbi izpildāmi saskaņā ar Līguma, Līgumā noteiktā iepirkuma procedūras nolikuma 1. pielikuma „Tehniskā specifikācija” nosacījumiem un atbilstoši Izpildītāja Līgumā noteiktajā atklātā konkursā iesniegtajam Tehniskajam-finanšu piedāvājumam. Šajā Līguma punktā noteiktās iepirkuma specifikācijas un Izpildītāja iesniegtā Tehniskā -finanšu piedāvājuma kopijas ir pievienotas Līgumam un ir Līguma neatņemamas sastāvdaļas.
1.2. Darbi veicami atbilstoši Līgumam, tā pielikumiem un spēkā esošajiem Latvijas Republikas un Eiropas Savienības normatīvajiem aktiem un noteikumiem.
1.3. Visām precēm un materiāliem, kas tiks pielietoti Darbu izpildē, jābūt jauniem un nelietotiem, kā arī tiem jāatbilst normatīvajos aktos un Līgumā noteiktajām prasībām.

2. Līguma summa, tās samaksas kārtība
2.1. Līguma summa par Līgumā noteikto Darbu izpildi Izpildītājam tiek noteikta EUR _______ (________ euro, __ centi), bez pievienotās vērtības nodokļa.
2.2. Pievienotās vērtības nodoklis  Līguma 2.1. punktā noteiktajai Līguma summai par Darbu izpildi ir EUR ________ (________ euro, __ centi). Pamatojoties uz Pievienotās vērtības nodokļa likuma 142. pantu “Īpašs nodokļa piemērošanas režīms būvniecības pakalpojumiem”, pievienotās vērtības nodokļa apmaksu būvdarbiem veic Pasūtītājs.
2.3. Izpildītājs apņemas, ievērojot Līguma 2.4. un 2.5.punktā minēto kārtību, iesniedz Pasūtītājam rēķinu (turpmāk – e-rēkins):
2.3.1. 	par Darbu izpildes aktā ietverto Darbu pieņemšanu – 20 darbdienu laikā no Darbu izpildes akta abpusējas parakstīšanas vai pieņemšanas dienas Līguma 4.4. un 4.7. punktā minētajā gadījumā;
2.3.2. 	par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī, – 20 darbdienu laikā no Objekta nodošanas un pieņemšanas akta abpusējas parakstīšanas dienas.
2.4. [bookmark: p22][bookmark: p-1110872]Puses vienojas, ka e-rēķins ir elektronisks dokuments, kas satur visu nepieciešamo informāciju par veikto Darbu un atbilst ES standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, un ir sagatavots atbilstoši tehniskajai specifikācijai LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts”.
2.5. Puses vienojas, ka ar šo Līgumu saistīto e-rēķinu, Izpildītājs sagatavo elektroniski bez paraksta, ievērojot Latvijas Republikas spēkā esošo normatīvo aktu noteiktās prasības, un nosūta Pasūtītājam uz e-adresi: _DEFAULT@50003408181 .
2.6. Pasūtītājs veic ikmēneša maksājumu par Darbiem atbilstoši Izpildītāja izrakstītajam e-rēķinam, kurā norādīts:
2.6.1. Līguma datums un numurs;
2.6.2. pieņemšanas – nodošanas akta datums un numurs par kuru tiek izrakstīts e-rēķins;
2.6.3. samaksas termiņš saskaņā ar Līguma noteikumiem;
2.6.4. attiecīgajā mēnesī veikto Darbu summa;
2.6.5. kopējā summa apmaksai bez pievienotās vērtības nodokļa; 
2.6.6. cita Pasūtītāja norādītā informācija un citi nepieciešamie rekvizīti atbilstoši normatīvo aktu prasībām.
2.7. Pasūtītājs norēķinās ar Izpildītāju, ievērojot šādu kārtību:
2.7.1. Pasūtītājs samaksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Darbiem 10 darbdienu laikā no Izpildītāja sagatavota Līguma noteikumiem atbilstoša e-rēķina saņemšanas;
2.7.2. [bookmark: p23][bookmark: p-1110878][bookmark: _Hlk125704968]par Līguma 2.3.2. apakšpunktā minētajiem Darbiem Pasūtītājs maksā Izpildītājam 30 dienu laikā no Izpildītāja sagatavota Līguma noteikumiem atbilstoša e-rēķina un garantijas saistību nodrošinājuma saņemšanas. 
2.8. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis Līguma noteikumiem un šajā punktā minētajam aktam atbilstošu e-rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. Puses strīdu risina Līguma 4.4., 4.5., 4.6. un 4.7.punktā noteiktajā kārtībā.
2.9. Pasūtītājs Līgumā noteiktos maksājumus par Darbu izpildi veic ar pārskaitījumu uz Izpildītāja Līgumā vai Izpildītāja iesniegtajā e-rēķinā, kura apmaksa tiek veikta atbilstoši Līgumam, norādīto Izpildītāja bankas kontu.
2.10. [bookmark: _Hlk125014013]Līgumā noteikts Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

3. Līgumā noteikto Darbu izpildes termiņi
3.1. Līgumā noteikto Darbu izpildes termiņš ir 01.03.2027.-16.11.2027.
3.2. Līguma 3.1.punktā noteiktajā Darbu izpildes termiņā visiem Darbiem ir jābūt pilnībā pabeigtiem un būvei pieņemtai ekspluatācijā, ko apliecina abpusēji parakstīts Līguma 4.14.punkā noteiktais būvobjekta nodošanas-pieņemšanas akts.
3.3. Izpildītājam ne vēlāk kā līdz 03.03.2027. jāiesniedz Pasūtītājam visus nepieciešamos dokumentus no Izpildītāja puses atbilstoši spēkā esošajiem normatīvajiem aktiem un Līgumam, kas nepieciešami atzīmes par būvdarbu uzsākšanas nosacījumu izpildi veikšanai.
3.4. Pirms Darbu uzsākšanas Pasūtītājs apņemas nodot Līgumā noteikto Objektu Izpildītājam ar nodošanas – pieņemšanas aktu.

4. Darbu pieņemšana-nodošana
4.1. Līgumā noteiktie Darbi uzskatāmi par pilnībā pabeigtiem, kad Objekts pēc Darbu pabeigšanas ir pieņemts ekspluatācijā saskaņā ar Latvijas Republikas spēkā esošo normatīvo aktu prasībām, un pieņemtiem ar dienu, kad ir abpusēji parakstīts Līguma 4.14. punktā minētais būvobjekta nodošanas un pieņemšanas akts.
4.2. Darbu izpildes aktu par iepriekšējā mēneša laikā izpildīto Darbu apjomu un izmaksām Izpildītājam jāiesniedz Pasūtītājam ne vēlāk kā līdz kārtējā mēneša desmitajam 10. datumam. Darbu pieņemšanas – nodošanas akti sagatavojami elektroniski un parakstāmi ar drošu elektronisko parakstu.
4.3. Pasūtītājs Darbus pieņem un Darbu izpildes aktu paraksta 10 darbdienu laikā no akta saņemšanas dienas. 
4.4. Ja Pasūtītājs neparaksta būvdarbu izpildes aktu Līguma 4.3. punktā noteiktajā termiņā, kā arī neiesniedz Izpildītājam šo Līguma 4.5. punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos Darbus ir pieņēmis Līguma 4.3. punktā minētā termiņa pēdējā dienā un Darbu izpildes akts stājās spēkā bez Pasūtītāja paraksta.
4.5. Ja Pasūtītājs nepieņem Darbus, tam jāiesniedz Izpildītājam pretenzija, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu defektu aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Izpildītājam 10 darbdienu laikā no defektu akta saņemšanas dienas jāiesniedz Pasūtītājam atbildīgā būvdarbu vadītāja parakstītus pamatotus rakstiskus iebildumus pret defektu aktā norādītajām nepilnībām.
4.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Darbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto Darbu kvalitāti, kuras uzdevums ir novērtēt faktiski izpildīto Darbu apjomu, atbilstību Projektam, atbilstošo būvizstrādājumu un tiem atbilstošās iestrādes tehnoloģijas piemērošanu. 
4.7. [bookmark: p14][bookmark: p-1110857]Ja būves ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.
4.8. [bookmark: p15][bookmark: p-1110858]Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku un meteoroloģiskos apstākļus, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs.
4.9. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Darbu izpildes aktā. Pēc Pasūtītāja pieprasījuma Izpildītājam iesniedz precizētu Darbu izpildes aktu, iekļaujot tajā Darbus, kuros defekti nav konstatēti.
4.10. [bookmark: p16][bookmark: p-1110859]Ja Darbos ir konstatēti nebūtiski defekti, Pasūtītājam ir tiesības pieņemt Darbus un veikt par tiem samaksu, ja Puses ir vienojušās par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un Projektam, netraucē turpmāko Darbu veikšanu, neierobežo būves lietošanu, kā arī neietekmē citu Darbu kvalitāti.
4.11. [bookmark: p17][bookmark: p-1110860]Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Darbu defektus, trūkumus un neatbilstības par saviem līdzekļiem.
4.12. Ja Līguma 4.6. punktā noteiktajā kārtībā organizētās ekspertīzes rezultātā tiek apstiprināta Pasūtītāja defektu aktā norādīto vai veikto Darbu neatbilstība normatīvo aktu un Pasūtītāja prasībām, tad Izpildītājs sedz visus ar Darba nodošanas kavēšanu saistītos Pasūtītāja zaudējumus un izmaksas, tajā skaitā maksā Līgumā noteiktos līgumsodus par Darbu izpildes termiņu kavējumu, kā arī sedz visas ar veikto ekspertīzi saistītās izmaksas un novērš visas Pasūtītāja defektu aktā norādīto vai veikto Darbu neatbilstības atbilstoši normatīvo aktu un Pasūtītāja prasībām, vienojoties ar Pasūtītāju par saprātīgu termiņu konstatēto defektu novēršanai, ņemot vērā defektu novēršanai nepieciešamo Darbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka būvuzraugs.
4.13. Izpildītājs nodod Pasūtītājam visus izpildītos Darbus šādā kārtībā:
4.13.1. iesniedz būvdarbu izpildes aktu par pēdējā mēnesī izpildītajiem Darbiem;
4.13.2. paziņo Pasūtītājam par būves gatavību nodošanai ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību nodošanai ekspluatācijai.
4.14. [bookmark: p18][bookmark: p-1110863]Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas – pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:
4.14.1. aktā norāda akta par būves pieņemšanu ekspluatācijā datumu un numuru, atzīmes par Darbu pabeigšanu datumu vai izziņas par būves neesību datumu un numuru;
4.14.2. aktam pievieno Darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto Darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.
4.15. [bookmark: p19][bookmark: p-1110866]Pasūtītājs Izpildītāja iesniegto būvobjekta nodošanas un pieņemšanas aktu paraksta 10 darbdienu laikā no tā saņemšanas dienas.
4.16. Darba izpildes gaitā atgūtie derīgie un izmantojamie materiāli ir Pasūtītāja īpašums un pēc Pasūtītāja pirmā pieprasījuma nogādājami uz Pasūtītāja norādīto vietu (Slimnīcas teritorijā, Strenčos, Valkas ielā 11).

5. Pasūtītāja tiesības un pienākumi
5.1. Nodot Objektu Izpildītājam Līgumā noteiktajā kārtībā.
5.2. [bookmark: _Hlk125030263]Nodrošināt Izpildītāja darbinieku piekļūšanu Darbu izpildes vietai.
5.3. Pasūtītājs būvuzraudzībai Līgumā noteiktajā Objektā apņemas nodrošināt būvuzraugu, kas veic būvuzraudzību atbilstoši Latvijas Republikas spēkā esošo normatīvo aktu prasībām. 
5.4. Parakstīt Izpildītāja iesniegtos Darbu izpildes aktus vai nosūtīt Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu, ja nepilnības nav saistītas ar Darbu kvalitāti, vai ar atbildīgo būvuzraugu saskaņotu defektu aktu Līguma 4. sadaļā noteiktajā termiņā un kārtībā.
5.5. Veikt maksājumus par izpildītiem Darbiem Līgumā noteiktajos termiņos un kārtībā.
5.6. Pasūtītājam ir pienākums Līguma darbības laikā nekavējoties brīdināt Izpildītāju par neparedzētiem apstākļiem, kādi radušies no Pasūtītāja neatkarīgu iemeslu dēļ un kuru dēļ var tikt traucēta Līguma izpilde.
5.7. Pasūtītājam ir tiesības jebkurā brīdī veikt Darbu un to izpildes pārbaudi, pārbaudot to atbilstību Projekta, Līguma un tā pielikumu nosacījumiem. Šajā Līguma punktā noteiktās pārbaudes ir tiesīgs veikt Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai.
5.8. Pasūtītājam ir arī citas Līgumā un normatīvajos aktos noteiktās tiesības.
5.9. Ar Līgumu Pasūtītājs pilnvaro Izpildītāju iecelt no tā darbinieku vidus darba aizsardzības koordinatoru, kas noteikts un darbojas saskaņā ar Ministru kabineta 25.02.2003. noteikumiem Nr. 92 “Darba aizsardzības prasības, veicot būvdarbus” (turpmāk – Noteikumi), uz visu Darbu izpildes periodu. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas.

6. Izpildītāja tiesības un pienākumi
6.1. Darbus izpildīt atbilstoši Projekta, Līguma, tā pielikumu nosacījumiem. Izpildīt Darbus Līgumā un tā pielikumā esošajā Darbu izpildes kalendārajā grafikā noteiktajos termiņos.
6.2. Uzņemties atbildību par riskiem, kas var rasties Darbu izpildes gaitā (nelaimes gadījumi, bojājumu rašanās, zaudējumu nodarīšana Pasūtītājam, trešajām personām u.c.) par laika periodu no Darbu uzsākšanas līdz Darbu pabeigšanai.
6.3. Pirms Darbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar Noteikumiem.
6.4. Pamatojoties uz Līguma 5.9. punktu, uz visu Darbu izpildes periodu iecelt no Izpildītāja darbinieku vidus darba aizsardzības koordinatoru, kurš izpilda Noteikumos darba aizsardzības koordinatoram noteiktos pienākumus. Izpildītājs šajā punktā noteikto koordinatoru nosaka ar rīkojumu pirms Darbu uzsākšanas un iesniedz minēto rīkojumu Pasūtītājam atbilstoši Līguma 3.3. punkta nosacījumiem. Darbu izpildes laikā nodrošināt darba aizsardzības prasību ievērošanu saskaņā ar Noteikumiem un Līgumu. Par visām un jebkādām sekām, un negadījumiem, kas rodas dēļ tā, ka Izpildītājs neievēro darba aizsardzības prasībās, izpildot Darbus, atbild Izpildītājs.
6.5. Visu risku par Darbu bojāšanu vai iznīcināšanu laika posmā no Darbu uzsākšanas līdz  Līguma 4.14. punktā noteiktā būvobjekta pieņemšanas – nodošanas akta abpusējai parakstīšanai uzņemas Izpildītājs.
6.6. Ievērot un nodrošināt Darbu izpildes kvalitāti atbilstoši Latvijas būvnormatīviem, Latvijas Nacionālajiem standartiem, materiālu un iekārtu ražotāja tehnoloģiskam aprakstam un citiem Latvijas Republikā spēkā esošiem normatīviem aktiem, noteikumiem, instrukcijām. Darbus izpildīt ar Latvijā un/vai citās Eiropas Savienības dalībvalstīs sertificētiem un kvalitatīviem materiāliem saskaņā ar Līgumu un Projektu.
6.7. Izpildītājam vismaz 1 reizi (nepieciešamības gadījumā arī vairākas reizes) nedēļā bez īpaša atsevišķa pieprasījuma patstāvīgi jāaizvāc no Darbu izpildes vietas Darbu izpildes rezultātā radušies būvgruži un netīrumi. Izpildītājam ir jāsniedz Pasūtītājam pierādījumi par būvgružu aizvākšanu uz atļautām būvgružu izvietošanas vietām. Pirms Objekta pieņemšanas ekspluatācijā sakārtot Darbu izpildes vietu (aizvest būvgružus, Izpildītājam piederošo inventāru, tehniku un darba rīkus utt.). Maksa par šajā Līguma punktā noteiktajiem darbiem ir iekļauta Līguma 2.1. punktā noteiktajā Līguma summā.
6.8. Nodrošināt jebkurā laikā būvuzrauga, būvinspektora, projekta vadītāja, Pasūtītāja pārstāvju, autoruzrauga un citu kontrolējošo iestāžu pilnvaroto personu iekļūšanu Darbu izpildes vietā.
6.9. Izstrādāt detalizētus rasējumus, ja tādi nepieciešami Darbu gaitā, un saskaņot tos ar Pasūtītāju un Projekta autoru 7 kalendārās dienas pirms attiecīgā darba uzsākšanas.
6.10. Izpildītājs, parakstot Līgumu, apliecina, ka pirms Līguma parakstīšanas ir saņēmis un pietiekošā laikā iepazinies un pārbaudījis visu Projekta tehnisko un juridisko dokumentāciju (kas saistīta ar Līgumu un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus (tai skaitā, Objektā pastāvošo stāvokli, izpētījis vietējos apstākļus, kas varētu ietekmēt Darbu izpildi, arī attiecībā uz iespējamiem komunikāciju pieslēgumiem un piegādēm), uzdevis Pasūtītājam visus būtiskos jautājumus un ir saņēmis atbildes uz tiem. Izpildītājam šajā sakarībā nekādu pretenziju nav un viņam ir visa nepieciešamā informācija Darbu kvalitatīvai izpildei. Lai novērstu jebkuras šaubas, Puses atzīst, ka visus riskus un atbildību, kas saistīti ar tehnisko un juridisko dokumentāciju, tajā skaitā par detalizētu rasējuma izstrādi, ko tas veicis atbilstoši Līguma 6.9.punktam, visu atļauju un jebkādu saskaņojumu saņemšanu un nepieciešamo maksājumu veikšanu, kā arī faktiskajiem apstākļiem Objektā un visu Darbu izpildi līdz to nodošanai ekspluatācijā un Pasūtītājam uzņemas Izpildītājs.
6.11. 3 darba dienu laikā, skaitot no Līguma spēkā stāšanās dienas, Izpildītājs atbilstoši Publisko iepirkuma likuma 63. panta ceturtajai daļai, iesniedz Pasūtītājam Darbos iesaistīto apakšuzņēmēju, ja tādus plānots iesaistīt, sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Darbu veikšanā atbilstoši Līguma 7. sadaļas noteikumiem.
6.12. [bookmark: _Hlk197379530][bookmark: _Hlk190786228]Izpildītāja pienākums nodrošināt laicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un pasūtītāja apmaksātajiem Darbiem. Ar laicīgu norēķināšanos saprot samaksu 10 darbdienu laikā no brīža, kad par šiem Darbiem ir saņemta pasūtītāja apmaksa un apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 kalendāra dienas pēc veikto Darbu pabeigšanas un apakšuzņēmēja rēķina saņemšanas par attiecīgo Darbu veikšanu. Izpildītāja pienākums Izpildītāja līgumos ar apakšuzņēmējiem iekļaut izpildīto Darbu pieņemšanas noteikumus, kas atbilst šajā punktā un Ministru kabineta 2022. gada 5. jūlija noteikumu Nr. 419 "Noteikumi par publisko būvdarbu līgumos obligāti ietveramajiem noteikumiem un to saturu" 6., 9. un 10. punktā iekļautajam regulējumam, izņemot prasību veikt būves ekspertīzi, kā arī šo noteikumu 14. punktā iekļautajam regulējumam, izņemot būvuzrauga pienākumu noteikt defektu novēršanas termiņu. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šā punkta prasībām.

7. Līguma izpildē iesaistītā personāla un apakšuzņēmēju nomaiņa un jauna personāla un apakšuzņēmēju piesaiste
7.1. Izpildītājs nav tiesīgs bez saskaņošanas ar Pasūtītāju veikt Izpildītāja piedāvājumā Līgumā noteiktajam Konkursam norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem.
7.2. Izpildītājam ir pienākums rakstiski saskaņot ar Pasūtītāju papildu personāla iesaistīšanu Līguma izpildē, pirms tiek veikta šāda personāla iesaistīšana.
7.3. Izpildītāja Līgumā noteiktajā Konkursā iesniegtajā piedāvājumā norādītā personāla nomaiņa pieļaujama tikai ar Pasūtītāja piekrišanu. Pasūtītājs nepiekrīt piedāvājumā norādītā personāla nomaiņai, ja piedāvātais personāls neatbilst Līgumā noteiktā Konkursa dokumentos personālam izvirzītajām prasībām.
7.4. Pasūtītājs nepiekrīt Izpildītāja  piedāvājumā Līgumā noteiktajam Konkursam norādītā apakšuzņēmēja nomaiņai, ja pastāv kāds no šādiem nosacījumiem:
7.4.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.4.2. tiek nomainīts apakšuzņēmējs, uz kura iespējām iepirkuma procedūrā Izpildītājs  balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
7.4.3. piedāvātais apakšuzņēmējs, kura veicamo Darbu vērtība ir vismaz 10 000,00 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
7.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
7.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
7.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
7.8. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darba daļu veic nekvalitatīvi vai neievēro spēkā esošos normatīvos aktus, Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.
7.9. Ja Izpildītājs neievēro Līguma 7. sadaļā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 3.1. punktā noteiktais Darba izpildes termiņš netiek pagarināts.
7.10. Par Līguma izpildē piesaistīto apakšuzņēmēju veiktā darba kvalitāti un atbilstību Līguma un tā pielikuma nosacījumiem atbild Izpildītājs.

8. [bookmark: _Hlk126167737]Apdrošināšana
8.1. Izpildītājs savā vārdā un uz sava rēķina veic civiltiesisko apdrošināšanu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un iesniedz Pasūtītājam atbilstošu Izpildītāja apdrošināšanas polises un atbildīgā būvdarbu vadītāja apdrošināšanas polises oriģinālu vai apdrošinātāja izsniegtu kopiju. Ja apdrošināšanas līgums noslēgts uz noteiktu termiņu, Izpildītājs kopā ar apdrošināšanas polisi Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz Objektu.
8.2. Līgumā noteiktos Darbus Izpildītājs nedrīkst uzsākt un veikt bez spēkā esošas Līguma 8.1. punktā noteiktās civiltiesiskās atbildības apdrošināšanas. Izpildītājs 5 darba dienu laikā no Līguma spēkā stāšanās dienas iesniedz Pasūtītājam Līgumā noteiktās civiltiesiskās atbildības apdrošināšanas esamību apliecinošus dokumentus – apdrošināšanas polišu oriģinālus vai apdrošinātāja apliecinātas kopijas. Izpildītājs nodrošina, ka Līgumā noteiktās apdrošināšana ir spēkā Līgumā un normatīvajos aktos noteiktajā termiņā.
8.3. Gadījumā, ja Izpildītājs un/vai piesaistītie apakšuzņēmēji sabojā trešo personu un/vai Pasūtītāja mantu vai nodara kaitējumu trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās apdrošināšanas limitu vai arī apdrošinātājs atsaka segt radītos zaudējumus, tad nodarījuma rezultātā radītos zaudējumus, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas atbildību par nodarījumu.

9. Garantijas termiņš
9.1. [bookmark: _Hlk126200250]Izpildītajiem Darbiem un Darbā izmantotajiem būvizstrādājumiem garantijas termiņš tiek noteikts – __ gadi, skaitot no dienas, kad Objekts pēc Darbu pabeigšanas ir pieņemts ekspluatācijā saskaņā ar Latvijas Republikā spēkā esošo normatīvo aktu prasībām. Uzstādītajām iekārtām garantijas termiņus nosaka attiecīgās iekārtas ražotājs iekārtas tehniskajā dokumentācijā,  bet ne mazāk kā 2 gadi.
9.2. Pasūtītājam ir tiesības Līguma 9.1. punktā noteiktajā Darbu garantijas termiņā pieteikt Izpildītājam pretenzijas par Darbu kvalitāti, Darbu apslēptiem defektiem, kā arī Darba bojājumiem, kurus nebija iespējams konstatēt pieņemot Darbu, kurus Izpildītājs novērš uz sava rēķina 15 kalendāro dienu laikā no Pasūtītāja pretenzijas saņemšanas dienas.
9.3. Ja Izpildītājs nevar izpildīt Līguma 9.2. punktā noteiktos darbus Līguma 9.2. punktā noteiktajā termiņā vai atsakās tos veikt, tad Pasūtītājam ir tiesības šo darbu izpildei pēc savas izvēles piesaistīt citu būvsabiedrību, kura izpilda šos darbus. Izdevumus, kas saistīti ar citas būvsabiedrības piesaisti, kā arī samaksu piesaistītajai būvsabiedrībai par šajā Līguma punktā noteikto darbu izpildi, sedz Izpildītājs uz sava rēķina, saskaņā ar Pasūtītāja Izpildītājam izsniegto e-rēķinu, kas nomaksājams 15 kalendāro dienu laikā no dienas, kad Izpildītājs ir saņēmis šajā Līguma punktā noteikto Pasūtītāja e-rēķinu. 

10. Pušu mantiskā atbildība
10.1. Līgumā noteikta maksājuma samaksas termiņa kavējuma gadījumā Pasūtītājs maksā Izpildītājam līgumsodu 0,3 % apmērā no summas, kuras samaksa tiek kavēta, par katru nokavēto dienu, taču kopumā ne vairāk kā 10 % no Līguma 2.1. punktā noteiktās summas, kuras samaksa tiek kavēta. Uz šī Līguma punkta pamata aprēķinātie līgumsodi Pasūtītājam ir jānomaksā 10 darba dienu laikā, skaitot no dienas, kad Pasūtītājs ir saņēmis no Izpildītāju e-rēķinu par šajā Līguma punktā noteikto līgumsodu.
10.2. Gadījumā, ja Izpildītājs kavē Līgumā noteikto Darbu izpildes uzsākšanas termiņu vai kādu citu termiņu, kas noteikts darbu izpildes kalendārajā grafikā (izņemot Līguma 10.3.punktā noteikto gadījumu), tad Izpildītājs maksā Pasūtītājam līgumsodu 0,3 % apmērā par katru nokavējuma dienu no Līguma 2.1. punktā noteiktās Līguma summas, taču kopumā ne vairāk kā 10 %. 
10.3. Darbu izpildes pabeigšanas termiņa, kas noteikts Līguma 3.1. punktā, kavējuma gadījumā, Izpildītājs maksā Pasūtītājam līgumsodu 0,5 % apmērā no Līguma 2.1. punktā noteiktās Līguma summas par katru nokavējuma dienu, taču kopumā ne vairāk kā 10 %.
10.4. Ja Pasūtītājs izbeidz Līgumu saskaņā ar Līguma 12.2. punktu, tad Izpildītājs maksā Pasūtītājam līgumsodu 10 % apmērā no Līguma summas, kas noteikta Līguma 2.1. punktā.
10.5. Līgumsodu kopējā vērtība, neskaitot līgumsodu par saistību neizpildīšanu noteiktajā termiņā, ja tāds ir paredzēts, nedrīkst pārsniegt 10 % no Darbu līgumcenas.
10.6. Pasūtītājam, veicot Līgumā noteiktos maksājumus, ir tiesības ieturēt no tiem līgumsodus, kas Izpildītājam aprēķināti un noteikti saskaņā ar Līgumu.
10.7. Līgumsodu samaksa neatbrīvo Puses no Līgumā noteikto saistību izpildes.
10.8. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. Puses nav atbildīgas par jebkāda veida netiešajiem zaudējumiem.
10.9. Ja Izpildītājam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 10.6. punktu vai arī Pasūtītājs iesniedz Izpildītājam e-rēķinu par līgumsodu un tad līgumsods nomaksājams 10 darba dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto e-rēķinu.

11. Nepārvaramas varas apstākļi
11.1. Pušu atbildība neiestājas, ja Līguma saistību izpildi aizkavē vai padara neiespējamu nepārvaramas varas apstākļi (stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes un citi šajā Līguma punktā noteiktajiem līdzvērtīgi apstākļi).
11.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā triju kalendāro dienu laikā no to iestāšanās dienas.
11.3. Pēc nepārvaramās varas apstākļu izbeigšanās Puses rakstiski vienojas par Līguma darbības termiņa pagarināšanu vai arī tā darbības izbeigšanu. Līguma darbības termiņš var tikt pagarināts uz laiku, kas vienāds ar laiku, uz kādu bija iestājušies nepārvaramas varas apstākļi. Ja nepārvaramas varas apstākļi ilgst vairāk nekā 1 mēnesi, tad Puses rakstiski vienojas par turpmāko Līguma darbību vai tā pārtraukšanu, negaidot nepārvaramas varas apstākļu izbeigšanos.

12. Līguma izbeigšana
12.1. Izpildītājam ir tiesības vienpusēji izbeigt Līgumu, iepriekš par to rakstiski paziņojot Pasūtītājam, ja Pasūtītājs kavē Līgumā noteikta maksājuma par izpildītiem Darbiem samaksas termiņu vairāk kā 30 kalendārās dienas.
12.2. Pasūtītājam ir tiesības vienpusēji izbeigt Līgumu iepriekš par to rakstiski paziņojot Izpildītājam, šādos gadījumos:
12.2.1. [bookmark: _Hlk124755875]Izpildītājs Līgumā noteikto Darbu izpildes uzsākšanas termiņu kavē vairāk nekā 10 kalendārās dienas.
12.2.2. Izpildītājs Līgumā noteikto Darbu izpildes pabeigšanas termiņu kavē vairāk nekā 20 kalendārās dienas.
12.2.3. Izpildītājs Darbus pilda neatbilstoši Līguma un tā pielikumu nosacījumiem.
12.2.4. Tiek pasludināts Izpildītāja maksātnespējas process vai tiek uzsākts Izpildītāja likvidācijas process.
12.2.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1 panta pirmā daļa).

13. Līguma grozījumi
13.1. Jebkuri grozījumi Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu.
13.2. Līguma grozījumi par apakšuzņēmēja piesaisti un nomaiņu, personāla nomaiņu tiek veikti atbilstoši Līguma nosacījumiem par apakšuzņēmēja piesaisti un nomaiņu, personāla nomaiņu.
13.3. Līguma izpildes termiņus Puses var grozīt, rakstveidā vienojoties. Kopējais Līguma termiņa pagarinājums var būt ne vairāk kā 6 kalendārās nedēļas, izņemot gadījumu, ja iestājas nepārvaramas varas apstākļi vai pagarinājums tiek veikts atbilstoši Līguma 13.3.3., 13.3.5., vai 13.3.6. apakšpunktam. Līguma izpildes termiņus ar Pušu rakstisku vienošanos var grozīt šādos gadījumos: 
13.3.1. ja iestājas nepārvaramas varas apstākļi (grozījumi veicami, ievērojot Līguma 11.3.punkta nosacījumus);
13.3.2. ja inženierkomunikāciju turētājs/īpašnieks Darbu izpildes laikā ir veicis izmaiņas komunikāciju izbūvē vai uzstāda jaunas tehniskās prasības, kas attiecas uz inženierkomunikācijām;
13.3.3. Darbu izpildes vietā notiek Darba vai tā daļas apturēšana no Izpildītāja neatkarīgu iemeslu dēļ un darbu apturēšanas cēlonis nav Izpildītāja darbība vai bezdarbība;
13.3.4. ja Darbu izpildes laikā tiek konstatētas inženierkomunikācijas, kas nebija uzrādītas topogrāfiskajā plānā vai to izvietojums atšķiras no topogrāfiskajā plānā esošo inženierkomunikāciju izvietojuma;
13.3.5. ja Darbu izpildes laikā Autoruzraugs nesniedz Darbu izpildei nepieciešamos Projekta izmaiņu rasējumus vai kavē to iesniegšanu vairāk par 1 nedēļu.
13.3.6. ja Darbu izpildes laikā ir radušies neparedzēti papildus darbi, kas nepieciešami, lai pabeigtu Objektu kopumā un nodotu Objektu ekspluatācijā, tad Darbu izpildes termiņš var tikt pagarināts par termiņu, kas nav ilgāks par papilddarbu izpildes termiņu.
13.4. Pēc Izpildītāja ierosinājuma, Pusēm par to parakstot Nomaiņas aktu, Tehniskajā specifikācijā un/vai Projektā paredzētie būvmateriāli, iekārtas un/vai tehnoloģiskie risinājumi var tikt aizstāti ar jauniem, ja, aizstājot sākotnēji paredzētos, tiks sasniegts kvalitatīvāks rezultāts (t.sk. Objekta ekspluatācija būs ekonomiskāka), un/vai aizstāšana ir pamatota ar apstākļiem, kurus līdz Līguma noslēgšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām un/vai tehnoloģijām, kuras nomaina, tiek noteiktas, nepārsniedzot Izpildītāja piedāvājuma darbu izpildes tāmēs noteiktās vienības cenas materiāliem, iekārtām un/vai tehnoloģijām. Izpildītājs sagatavo un iesniedz Pasūtītājam izskatīšanai tehniskajā specifikācijā un/vai Projektā norādīto materiālu, iekārtu un/vai tehnoloģiju salīdzinājumu ar jaunajām – nomaināmajām. Jaunajiem materiāliem, iekārtām un/vai tehnoloģijām jābūt kvalitātes un īpašību ziņā ekvivalentām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar jaunajām – nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā darbu izpildē neradīs Pasūtītājam papildu izmaksas un neietekmēs Līgumā noteikto Darbu pabeigšanas termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.

14. Strīdu izšķiršanas kārtība
Strīdus un domstarpības, kas Pusēm var rasties Līguma izpildes gaitā par Līgumu un tā izpildi, Puses risina pārrunu ceļā, noformējot to rakstveidā un parakstot Pusēm vai to pilnvarotiem pārstāvjiem. Ja strīdus un domstarpības nav iespējams atrisināt pārrunu ceļā, tad tie nododami izšķiršanai tiesā, Latvijas Republikas normatīvajos aktos noteiktajā kārtībā.

15. Personas datu aizsardzība
15.1. Puses nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk - Personas dati):
15.1.1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;
15.1.2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus. 
15.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
15.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
15.4. Apstrādājot Personas datus, Pusēm ir pienākums ievērot Latvijas Republikā spēkā esošo personas datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
16. Preču un pakalpojumu izcelsmes ierobežojumi

16.1. Izpildītājs, izpildot Līgumu, nodrošina, ka Līguma saistību izpildē tieši vai netieši netiek izmantotas preces vai pakalpojumi, kuru izcelsmes valsts ir Krievijas Federācija vai Baltkrievijas Republika.
16.2. Izpildītājs nodrošina un ir pilnībā atbildīgs par to, ka visi tā Līguma izpildē piesaistītie apakšuzņēmēji, personāls un citi sadarbības partneri ievēro Līguma 16.1. punktā noteiktās prasības.
16.3. Pēc Pasūtītāja pieprasījuma Izpildītājs iesniedz informāciju par Līguma izpildē izmantoto preču izcelsmi un rakstveida apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
16.4. Ja tiek konstatēts Līguma 16.1. vai 16.2. punkta noteikumu pārkāpums, Pasūtītājam ir tiesības:
16.4.1. pieprasīt Izpildītājam nekavējoties, bet ne vēlāk kā Pasūtītāja noteiktajā termiņā, veikt attiecīgo preču vai pakalpojumu nomaiņu pret Līguma noteikumiem atbilstošām precēm vai pakalpojumiem;
16.4.2. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
16.5. Šajā Līguma sadaļā ietvertie ierobežojumi un prasības izriet no Publisko iepirkumu likuma 22. panta regulējuma un ir atzīstami par būtisku Līguma izpildes nosacījumu. Šo noteikumu pārkāpums ir uzskatāms par būtisku Līguma pārkāpumu
17. Citi noteikumi
17.1. Līgums stājas spēkā dienā, kad to ir parakstījušas Puses un ir spēkā līdz brīdim, kad Puses ir izpildījušas visas tām no Līgumā izrietošās saistības. 
17.2. Līgumā noteiktās saistības ir saistošas Pusēm. Līgumā noteiktās saistības pāriet uz Pušu saistību pārņēmējiem un ir tiem saistošas.
17.3. Visus jautājumus, kas nav regulēti Līgumā, Puses risina atbilstoši spēkā esošajiem Latvijas Republikas normatīvajiem aktiem.
17.4. Atbildīgais par Līguma izpildes jautājumiem no Pasūtītāja puses ir ________, tālrunis ________, e-pasts: ________. 
17.5. Atbildīgais Darbu vadītājs no Izpildītāja puses ir ________ (________), tālrunis ________, e-pasts: ________, kurš Izpildītāja vārdā vada Darbu izpildi.
17.6. [bookmark: m_8885860738026164357__Hlk52299119][bookmark: m_8885860738026164357__Hlk46325980][bookmark: m_8885860738026164357__Hlk70094399]Līgums noformēts elektroniskā dokumenta veidā un parakstīts ar drošu elektronisko parakstu, kas satura laika zīmogu. Katra Puse glabā abpusēji parakstītu Līgumu elektroniskā dokumenta formā.
17.7. Pielikumā:

18. Pušu rekvizīti un paraksti
	
PASŪTĪTĀJS

____________ 
	
IZPILDĪTĀJS

____________


(paraksts)	(paraksts)




[bookmark: _Hlk195174001]3. pielikums
atklāta konkursa
Nr. SPNS 2026/7 nolikumam

PIETEIKUMS PAR PIEDALĪŠANOS ATKLĀTĀ KONKURSĀ 
,,VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7

	Pretendenta nosaukums:
	

	Reģistrācijas Nr.:
	

	Adrese:
	

	Bankas rekvizīti (banka, kods, konta Nr.):
	

	Kontaktpersona (amats, vārds, uzvārds):
	

	Tālruņa Nr.:
	

	e-pasts:
	

	Persona, kura tiesīga pārstāvēt pretendentu vai pilnvarotā persona
(amats, vārds, uzvārds)
	

	Pretendenta patiesais labuma guvējs[footnoteRef:2] (vārds, uzvārds un personas kods (ja nav personas koda, norāda dzimšanas datumu, mēnesi un gadu)) [2:  norāda pretendenta patieso labuma guvēju, saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas un novēršanas likuma un Starptautisko un Latvijas Republikas nacionālo sankciju likuma regulējumu.] 

	

	Personas, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē
(Juridiskai personai – nosaukums un reģistrācijas Nr.,
fiziskai personai – vārds, uzvārds un personas kods (ja nav personas koda, norāda dzimšanas datumu, mēnesi un gadu))
	

	Pretendents atbilst mikro, mazā vai vidējā uzņēmuma statusam[footnoteRef:3]: [3:  norāda, vai pretendents atbilst mikro, mazā vai vidējā uzņēmuma statusam atbilstoši IUB 09.03.2017. skaidrojumam par mikro, mazajiem un vidējiem uzņēmumiem (https://www.iub.gov.lv/lv/skaidrojums-mikro-mazie-un-videjie-uznemumi-mvu) ] 

[image: ](atbilstošo atzīmēt ar      )  
		☐	mikrouzņēmums (nodarbināti mazāk nekā 10 darbinieki un gada apgrozījums vai bilance nepārsniedz 2 miljonus euro)
vai

	☐	mazais uzņēmums (nodarbinātas mazāk nekā 50 personas un gada apgrozījums un/vai gada bilance kopā nepārsniedz 10 miljonus euro)
vai

	☐	vidējais uzņēmums (nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro)

	☐	neatbilst ne mikrouzņēmuma, ne mazā, ne vidējā uzņēmuma  statusam






Pretendents ar šī pieteikuma iesniegšanu:
1. piesakās piedalīties atklātā konkursā SPNS 2026/7 “VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”;
2. piekrīt atklāta konkursa nolikuma prasībām un apņemas tās ievērot;
3. garantē, ka visas sniegtās ziņas ir patiesas;
4. informē, ka piedāvājums ir iesniegts neatkarīgi no konkurentiem[footnoteRef:4] un bez konsultācijām, līgumiem, vienošanām. Pretendentam ne ar vienu konkurentu nav bijusi saziņa attiecībā uz: [4:  ar terminu “konkurents” apzīmē jebkuru fizisku vai juridisku personu, kura nav pretendents un kura: 1) iesniedz piedāvājumu šim iepirkumam; 2) ņemot vērā tās kvalifikāciju, spējas vai pieredzi, kā arī piedāvātās preces, pakalpojumus vai būvdarbus, varētu iesniegt piedāvājumu šim iepirkumam.] 

4.1. cenām;
4.2. cenas aprēķināšanas metodēm, faktoriem (apstākļiem) vai formulām;
4.3. nodomu vai lēmumu piedalīties vai nepiedalīties konkursā (iesniegt vai neiesniegt piedāvājumu); vai 
4.4. tādu piedāvājuma iesniegšanu, kas neatbilst konkursa prasībām;
4.5. kvalitāti, apjomu, specifikāciju, izpildes, piegādes vai citiem pakalpojumiem, uz ko attiecas šis konkurss.
5. apņemas parakstīt iepirkuma līgumu šī konkursa nolikumam pievienotajā redakcijā (nolikuma 2. pielikums) gadījumā, ja mūsu piedāvājums tiek atzīts par uzvarētāju.
6. apņemas nodrošināt, ka iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.
7. Piedāvā garantija darbiem un būvizstrādājumiem - 5 gadi un uzstādītajām iekārtām garantijas termiņi tiks noteikti atbilstoši attiecīgās iekārtas ražotāja iekārtas tehniskajā dokumentācijā noteikto, bet ne mazāk kā 2 gadi.


	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	




Pieteikums ir jāaizpilda drukātiem burtiem vai mašīnrakstā. Pieteikums jāparaksta pretendenta paraksttiesīgai amatpersonai vai Pretendenta atbilstoši pilnvarotai personai.
[bookmark: _Hlk195174502]4. pielikums
atklāta konkursa
Nr. SPNS 2026/7 nolikumam

Atklāta konkursa
“VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7

FINANŠU PIEDĀVĀJUMS
1. IESNIEDZA

	Pretendenta nosaukums, reģistrācijas Nr.
	



2. PIEDĀVĀJUMS

Mēs piedāvājam veikt VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojumu (1. kārta) saskaņā ar atklāta konkursa nosacījumiem noteiktajā termiņā.

2.1. Mūsu piedāvājums ir:
	Darba nosaukums
	Cena,
EUR bez PVN
	PVN,
EUR
	KOPĀ ar PVN,
EUR

	VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)
	
	
	




2.2. Mēs apliecinām, ka:
· Nekādā veidā neesam ieinteresēti nevienā citā piedāvājumā, kas iesniegts šajā iepirkuma procedūrā.
· Nav tādu apstākļu, kuri liegtu mums piedalīties iepirkuma procedūrā un pildīt iepirkuma nolikuma pretendentiem un tehniskajā specifikācijā norādītās prasības.

Ar šo mēs apstiprinām un garantējam sniegto ziņu patiesumu un precizitāti.

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



Paraksta pretendenta paraksttiesīgā amatpersona vai pretendenta atbilstoši pilnvarotā persona.	
[bookmark: _Hlk195174671]5. pielikums
atklāta konkursa
Nr. SPNS 2026/7 nolikumam

Atklāta konkursa
“VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7 

APAKŠUZŅĒMĒJU SARAKSTS

Jānorāda visi tie pretendenta apakšuzņēmēji, kuru veicamo darbu vērtība ir vismaz 10 000 EUR bez PVN no kopējās iepirkuma līguma vērtības, un katram šādam apakšuzņēmējam izpildei nododamās līguma daļas summu.

Norādāma arī informācija par apakšuzņēmēju apakšuzņēmējiem, kuri atbilst PIL 63. panta otrās daļas nosacījumiem.

Jānorāda arī visi tie pretendenta apakšuzņēmēji (neatkarīgi no veicamā darba daļas apjoma), uz kuru iespējām pretendents balstās, lai izpildītu konkursa nolikumā izvirzītās kvalifikācijas prasības.

	Apakšuzņēmēja nosaukums, 
reģistrācijas Nr.
	Veicamā darba daļa

	
	Darba nosaukums, 
kura vērtība ir vismaz
10 000 euro bez PVN
	Summa euro bez PVN
no darbu apjoma

	
	
	

	
	
	



Izvirzītās prasības apakšuzņēmējam:
1. Pretendenta piesaistītajam apakšuzņēmējam (fiziskai un juridiskai personai) ir jābūt reģistrētam, licencētam vai sertificētam atbilstoši attiecīgās valsts normatīvo aktu prasībām un tiesīgam veikt Pasūtītājam nepieciešamos darbus. (Par Latvijā reģistrētu apakšuzņēmēju Pasūtītājs pārliecināsies Uzņēmumu reģistrā un/vai Būvniecības informācijas sistēmā (BIS)). (Par ārvalstī reģistrētu apakšuzņēmēju, kas nav reģistrēts Uzņēmumu reģistrā un/vai Būvkomersantu reģistrā, jānorāda publiski pieejams reģistrs, kurā Pasūtītājs var pārliecināties par tā reģistrācijas faktu, vai jāpievieno attiecīgos faktus apliecinoši dokumenti (kopijas), ja attiecīgās valsts normatīvie akti to paredz).
2. Apakšuzņēmēja apliecinājums vai vienošanās ar Pretendentu par nepieciešamo resursu nodošanu Pretendenta rīcībā un sadarbību konkrētā iepirkuma līguma izpildē, ja konkursa rezultātā iepirkuma līguma slēgšanas tiesības tiktu piešķirtas Pretendentam.
3. Apliecinājums, ka apakšuzņēmēja rīcībā ir visi nepieciešamie resursi (tehnika, iekārtas, instrumenti u.c. tehniskais nodrošinājums, kā arī personāls) veicamā darba daļas izpildei. 


	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	



2

[bookmark: _Hlk195174749]6. pielikums
atklāta konkursa
Nr. SPNS 2026/7 nolikumam

Atklāta konkursa
“VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7

INFORMĀCIJA PAR LĪDZVĒRTĪGIEM OBJEKTIEM

[bookmark: _Hlk207976047]Informācija par pretendenta ne vairāk kā 5 iepriekšējos gados (2021., 2022., 2023., 2024., 2025. un 2026. gadā līdz šajā nolikumā noteiktā piedāvājumu iesniegšanas termiņa beigām) veiktajiem būvdarbiem (objekti, kas atbilst iepirkuma nolikuma 5.1.6. apakšpunktā noteiktajiem kritērijiem):
	Nr. p.k.
	Būvdarbu pasūtītājs, kontaktinformācija
	Informācija par būvobjektu

	
	
	Objekta veids / nosaukums, veikto būvdarbu īss apraksts
	Katra objekta pārbūvētās teritorijas platība m2
	Būvdarbu izpildes termiņš 
(no – līdz)

	1.
	
	
	
	

	2.
	
	
	
	



Apliecinājumam pievienot objektu, kas tiek uzskatīti par līdzvērtīgiem, atsauksmes no objekta pasūtītāja par veiktajiem būvdarbiem ar norādi par darbu pilnīgu izpildi un atbilstību līdzvērtīgu būvdarbu raksturlielumiem vai līdzvērtīgu dokumentu, kas apliecina nolikuma 5.1.6. apakšpunktā visu prasīto būvdarbu pieredzes nosacījumu izpildi.

Informāciju apliecinu:

	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:
	




[bookmark: _Hlk195174810]7. pielikums
atklāta konkursa
Nr. SPNS 2026/7 nolikumam

Atklāta konkursa
“VSIA “Strenču psihoneiroloģiskā slimnīca” galvenās iebrauktuves un uzņemšanas un observācijas nodaļas teritorijas labiekārtojums (1. kārta)”
Iepirkuma identifikācijas Nr. SPNS 2026/7

[bookmark: _Hlk195174909]INFORMĀCIJA PAR DARBU IZPILDĒ IESAISTĀMAJIEM SPECIĀLISTIEM 

	Nr.
p.k.
	Speciālista
vārds, uzvārds
	Sertifikāta sfēra / kvalifikāciju apliecinošs dokuments
	Persona, kuru pārstāv *
	Līgumattiecību pamats **

	1.
	
	Ceļu būvdarbu vadīšana un būvuzraudzība
(atbildīgais būvdarbu vadītājs)
Sertifikāts Nr.__
	
	

	2.
	
	Ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšana un būvuzraudzība
Sertifikāts Nr.__
	
	

	3.
	
	Elektronisko sakaru sistēmu un tīklu būvdarbu vadīšana un būvuzraudzība
Sertifikāts Nr.__
	
	

	4.
	
	Elektroietaišu izbūves darbu vadīšana un būvuzraudzība (līdz 1 kV)
Sertifikāts Nr.__
	
	

	5.
	
	Ēku būvdarbu vadīšana
Sertifikāts Nr.__
	
	



*norāda, vai piesaistītais speciālists ir:
A pretendenta (piegādātāju apvienības) speciālists
B apakšuzņēmēja speciālists

**norāda, uz kāda līguma pamata speciālists ir piesaistīts personai, kuru pārstāv:
C darba līgums
D uzņēmuma līgums
E cits (norādīt, kāds)


	Pretendents:
	

	Parakstītāja amats, vārds, uzvārds:
	

	Paraksts:
	Dokuments ir parakstīts ar drošu elektronisko parakstu vai Elektronisko iepirkumu sistēmas parakstu

	Datums:

